Všeobecne záväzné nariadenie obce Sokoľ č. 5/2015

o **určení výšky poplatku pre ŠKD**

**návrh**

Obecné zastupiteľstvo v Sokoli vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, v zmysle § 28 ods. 5 a § 140 ods. 9 zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov

sa uznieslo na vydaní tohto

všeobecne záväzného nariadenia Obce Sokoľ

**Čl. 1**

**Predmet úpravy**

1. Toto všeobecne záväzné nariadenie (ďalej len „nariadenie“) určuje výšku poplatku, ktorý je povinný uhrádzať rodič alebo iná fyzická osoba ako rodič, ktorá má dieťa zverené do osobnej alebo pestúnskej starostlivosti na základe rozhodnutia súdu (ďalej len „zákonný zástupca“) na jedno dieťa za pobyt v ŠKD.

**Čl. 2**

**Príspevok za pobyt dieťaťa v ŠKD**

( v zmysle § 114 ods. 6 školského zákona)

1. Za pobyt dieťaťa v ŠKD prispieva zákonný zástupca na čiastočnú úhradu nákladov na činnosť ŠKD mesačne na jedno dieťa sumou 5 €/mesiac pre jedno nezaopatrené dieťa s trvalým bydliskom v obci a sumou 7€/mesiac pre jedno nezaopatrené dieťa, ktoré v obci nemá trvalé bydlisko.
2. Príspevok podľa odseku 1 sa uhrádza v hotovosti riaditeľke ZŠ do 15. dňa príslušného kalendárneho mesiaca. Riaditeľka ZŠ tento príspevok následne zúčtuje do pokladne obce vždy k poslednému dňu v mesiaci.
3. Príspevok v ŠKD sa neuhrádza, resp. sa znížuje za dieťa:

 (a) ak zákonný zástupca žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu Zákon č. 599/2003 Z.z. na sumu 3 eura mesačne,

 ( b) príspevok sa vráti pri prerušení vyučovania zo strany školy na viac ako štyri týždne v jednom slede,

 (c) príspevok sa vráti, ak sa žiak nemohol zúčastňovať činnosti v ŠKD , zo závažných (najmä zdravotných) dôvodov dlhšie ako štyri týždne v jednom slede,

 (d) príspevok sa nevracia pri bezdôvodnom vymeškávaní činnosti v ŠKD.

**Čl. 3**

**Záverečné ustanovenia**

1. Toto Všeobecne záväzné nariadenie bolo schválené Obecným zastupiteľstvom v Sokoli dňa 28.09.2015 uznesením č. 54/2015.
2. Toto všeobecne záväzné nariadenie nadobúda účinnosť dňom 15. dňom od vyvesenia na úradnej tabuli.

Ing. Martina Dutková, PhD.

 Starostka obce